Férfi meddőség, terméketlenség: Ne tartsuk a laptopot az ölünkben! | Magazin | Alternatív Gyógymódok
Főoldal > Magazin > Férfi meddőség, terméketlenség: Ne tartsuk a laptopot az ölünkben!
Utolsó módosítás: 2011. április 20. - 15:51:00
Olvasva: 3438
Egy új tanulmány arról számol be, hogy a laptop használata hosszú távon veszélyeztetheti a fiatal férfiak nemzőképességét.
Dr. Yefim Sheynkin, a State University of New York professzora azt tanácsolja a férfiaknak, hogy a laptopot ne ölben, hanem az íróasztalon tartsák. Erre a figyelmeztetésre szinte azonnal reagált Steven J. Sondheimer, a University of Pennsylvania kutatója, szerinte ugyanis nem egyértelmű, hogy klinikailag jelentős lenne ez a hőmérséklet-emelkedés.
A herezacskók magas hőmérséklete hosszútávon közismerten sterilitást okozhat – érvelt vissza Sheynkin professzor. Évek óta tudjuk, hogy hatással van a spermatermelődésre és a férfiak termékenységére. További figyelmeztetései közt elhangzott, hogy a gyermeket vállalni szándékozó férfiak jobb, ha kerülik a meleg fürdőket és a szaunát. Fontosnak tartja a laptopokra vonatkozó tanácsot, mert napjainkban fiatal férfiak és fiúk milliói használják rendszeresen.
A kutatók 29 fiatal férfit vizsgáltak meg, és megállapították, hogy az ölükben tartott számítógéptől több mint 2,5 fokkal emelkedett meg a hőmérséklet a herezacskó környékén, ami a professzor szerint éppen elég a nemzőképesség befolyásolásához. Korábbi tanulmányok szerint a két óra hosszát tartó autóvezetés is több mint 2 fokkal emeli az illető terület hőmérsékletét, egy német kutatócsoport pedig a műanyaggal bélelt eldobható pelenkát is felelőssé teszi.1999-ben az amerikaiak hozták nyilvánosságra, hogy még az évszakok váltakozásának is befolyásolja a férfiak nemzőképességére, a spermatermelés ugyanis 41 százalékkal csökkent nyáron a téli értékhez képest.